Folketing
1998-11-17

Jeg kunne godt tænke mig at høre nogle andre tal, nemlig på, hvor mange skader der sker i fritiden. Ligeledes inden for min branche, ikke min egen virksomhed, men alle de virksomheder, der er inden for vores branche, dér kan vi kan enstemmigt lægge dokumentation på bordet, der viser, at der sker flere såkaldte arbejdsskader i fritiden end på arbejdspladserne. Og jeg ville gerne, om man kunne modbevise det her i salen og ville lægge det andet frem. Og jeg synes nok, at man skulle fokusere lidt mere på, hvor mange der kommer til skade i fritiden, og derved undgå, at de mister nogle dage på deres arbejde. Det er i det hele taget, som om der er en nervøsitet for, at virksomheden ikke gør nok på arbejdsmiljøområdet, men som jeg har sagt: Det behøver vi ikke at være bange for. Det er de pisket til, for ellers får de ikke medarbejdere. Den her liberalisering eller forenkling på det her område, som der er lagt op til, støtter vi fuldt ud, fordi det er nødvendigt.